CELEX: 62020CN0371
Language: et
Date: 2020-08-07 00:00:00
Title: Kohtuasi C-371/20: Eelotsusetaotlus, mille on esitanud Bundesgerichtshof (Saksamaa) 7. augustil 2020 – Peek & Cloppenburg KG, keda esindab Peek & Cloppenburg Düsseldorf Komplementär B.V. versus Peek & Cloppenburg KG, keda esindab Van Graaf Management GmbH

19.10.2020   
            
            
               ET
            
            
               Euroopa Liidu Teataja
            
            
               C 348/9
            
         
      Eelotsusetaotlus, mille on esitanud Bundesgerichtshof (Saksamaa) 7. augustil 2020 – Peek & Cloppenburg KG, keda esindab Peek & Cloppenburg Düsseldorf Komplementär B.V. versus Peek & Cloppenburg KG, keda esindab Van Graaf Management GmbH
      (Kohtuasi C-371/20)
      (2020/C 348/13)
      Kohtumenetluse keel: saksa
      
         Eelotsusetaotluse esitanud kohus
      
      Bundesgerichtshof
      
         Põhikohtuasja pooled
      
      
         Kassatsioonkaebuse esitaja: Peek & Cloppenburg KG, keda esindab täisosanik Peek & Cloppenburg Düsseldorf Komplementär B.V.
      
         Vastustaja kassatsioonimenetluses: Peek & Cloppenburg KG, keda esindab täisosanik Van Graaf Management GmbH
      
         Eelotsuse küsimused
      
      
               
                  1.
               
               
                  Kas „maksmine“ toote reklaamimise eest direktiivi 2005/29/EÜ (1) I lisa punkti 11 esimese lause tähenduses esineb ainult juhul, kui toote reklaamimiseks reklaamiga mitteseostatavate tekstide kasutamise eest meedias tehakse vastusooritus rahas, või hõlmab „maksmise“ mõiste mistahes vastusooritust, ilma et oleks tähtis, kas see seisneb rahas, kaubas, teenustes või muus varas?
               
            
               
                  2.
               
               
                  Kas direktiivi 2005/29/EÜ I lisa punkti 11 esimene lause eeldab, et ettevõtja annab meediaettevõtjale rahaliselt hinnatava hüve vastusooritusena reklaamiga mitteseostatavate tekstide kasutamise eest, ja kui sellele tuleb vastata jaatavalt, siis kas selline vastusooritus esineb ka juhul, kui meediaettevõtja teavitab koos ettevõtjaga korraldatavast reklaamikampaaniast; kui ettevõtja on teadaande jaoks andnud meediaettevõtja käsutusse piltidega seotud õigused; mõlemad ettevõtjad osalevad reklaamikampaaniaga seotud kulutuste ja väljaminekute kandmisel ning reklaamikampaania eesmärk on edendada mõlema ettevõtja toodete müüki?
               
            
         (1)  Euroopa Parlamendi ja nõukogu 11. mai 2005. aasta direktiiv 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv) (ELT 2005, L 149, lk 22).